Τα ενδιαφερόμενα μέρη είχαν τη δυνατότητα να εκφράσουν άποψη για τον οδικό χάρτη και την αρχική εκτίμηση επιπτώσεων που δημοσιεύθηκαν. Κανένας δεν το έπραξε όμως.

•Συλλογή και χρήση εμπειρογνωσίας

Ανατέθηκε σε εξωτερικούς εμπειρογνώμονες να βοηθήσουν την Επιτροπή στην εκπόνηση της έκθεσης εκτίμησης των επιπτώσεων. Συνοδευτική μελέτη εκπόνησε το γραφείo Ricardo. Στην εκτίμηση επιπτώσεων αξιοποιήθηκαν επίσης τα αποτελέσματα των δύο προηγούμενων μελετών της Επιτροπής για την εκ των υστέρων αξιολόγηση: State of the art of electronic tolling και Expert review of the EETS legislative acts.

•Εκτίμηση επιπτώσεων

Η πρωτοβουλία υποστηρίζεται από εκτίμηση επιπτώσεων για την οποία η επιτροπή ρυθμιστικού ελέγχου (ΕΡΕ) διατύπωσε αρχικά αρνητική γνώμη. Η ΕΡΕ έκρινε ότι στην έκθεση δεν καθοριζόταν ρητά ο στόχος πλήρους διαλειτουργικότητας των τηλεδιοδίων στην ΕΕ και ότι δεν εξηγείτο με ποιο τρόπο συμβάλλουν οι επιλογές διαλειτουργικότητας. Επίσης, έκρινε ότι στις επιλογές δεν ήταν σαφής η εξήγηση των παραχωρήσεων και των επιλογών για τους αρμοδίους λήψης αποφάσεων και ότι η έκθεση δεν αντανακλούσε επαρκώς τις απόψεις των ενδιαφερομένων και ιδίως των κρατών μελών.

Για να καλυφθούν οι συστάσεις της ΕΡΕ επήλθαν οι κάτωθι αλλαγές στην έκθεση:

- Ο γενικός στόχος αναθεωρήθηκε προκειμένου να εξηγηθεί ότι σκοπός της πρωτοβουλίας να προσφέρεται σε κάθε χρήστη του οδικού δικτύου πρόσβαση σε διαλειτουργικές υπηρεσίες διοδίων που ανταποκρίνονται στο επίπεδο των αναγκών και των αιτημάτων του, συμπεριλαμβανομένης της πλήρους διαλειτουργικότητας· πέραν αυτού, προστέθηκε κείμενο στον πρώτο ειδικό στόχο για να εξηγηθεί ότι ο στόχος αυτό δεν συμβαδίζει μόνον με τον στόχο να επιτευχθεί διαλειτουργικότητα σε τρία επίπεδα (τεχνικό, διαδικαστικό και συμβατικό), ·αλλά συμαβδίζει επίσης με τον στόχο να προωθηθεί η καθιέρωση ανταγωνιστικής δομής της αγοράς ΕΥΤ.

- Στα δύο νέα τμήματα 5.1 και 5.2 παρουσιάζονται τα αποτελέσματα του προκαταρκτικού ελέγχου όλου του καταλόγου μέτρων πολιτικής τα οποία συζητήθηκαν με τους ενδιαφερόμενους κατά τη δημόσια διαβούλευση· επίσης, μία από τις επιλογές πολιτικής τροποποιήθηκε από επιλογή απλώς εναρμόνισης σε επιλογή που περιλαμβάνει και μέτρα για την αγορά.

- Οι απόψεις των ενδιαφερομένων, με επίκεντρο ιδίως τις απόψεις των κρατών μελών, εκτίθενται διεξοδικά στα τμήματα 5.1 και 5.2.

Μετά την υποβολή της αναθεωρημένης έκδοσης της έκθεσης της εκτίμησης επιπτώσεων, η ΕΡΕ εξέδωσε δεύτερη θετική γνώμη με επιφυλάξεις. Οι επιφυλάξεις της ΕΡΕ αφορούσαν τρεις κύριες πτυχές:

- Η ΕΡΕ ήταν της γνώμης ότι στην έκθεση εκτίμησης των επιπτώσεων δεν προσδιορίζονται τα βασικά μέτρα που είναι ουσιώδη για τα προβλεπόμενα αποτελέσματα και ότι δεν αξιολογούνται οι αλληλεξαρτήσεις τους.

- Η ΕΡΕ επεσήμανε επίσης ότι η έκθεση δεν ήταν σαφής ως προς τον τρόπο με τον οποίο η προτεινόμενη δέσμη μέτρων θα συμβάλει στην επίτευξη του προβλεπόμενου επιπέδου διαλειτουργικότητας στην ΕΕ και ως προς τους κινδύνους της προτιμώμενης επιλογής.

Τέλος, η ΕΡΕ επεσήμανε το γεγονός ότι η έκθεση δεν εξηγεί γιατί δεν εξετάσθηκαν ενδιάμεσες λύσεις μεταξύ της πιο αποτελεσματικής και της πιο αποδοτικής ως προς το κόστος.

Έγιναν οι εξής προσθήκες για να αντιμετωπιστούν οι επιφυλάξεις:

–στον πίνακα 9 εξηγείται λεπτομερώς ποια μέτρα είναι ουσιώδη και ποια δεν είναι και η αλληλεξάρτησή τους·

–ο νέος πίνακας 19 σχετικά με την αποτελεσματικότητα στην επίτευξη του γενικού στόχου και με τους κινδύνους μη επίτευξης του στόχου με την επιλογή 2 και

–νέο κείμενο στα τμήματα 5.1.4 και 5.4 όπου εξηγείται γιατί δεν εξετάσθηκαν ενδιάμεσες λύσεις μεταξύ της πιο αποτελεσματικής και της πιο αποδοτικής ως προς το κόστος.

Στην εκτίμηση επιπτώσεων εξετάσθηκαν τρεις ευρείες επιλογές πολιτικής:

1.αντιμετώπιση ορισμένων προβλημάτων με αυτορρύθμιση και ορισμένων με νομοθεσία·

2.αντιμετώπιση όλων των προβλημάτων με νομοθεσία, με διατήρηση της αγορακεντρικής προσέγγισης που υιοθετήθηκε στην απόφαση 2009/750/ΕΚ· και